Protokoll fra årsmøte i Departementenes bridgeklubb 13. mars  2025
Saksliste
 1. Konstituering
2. Årsberetning
3. Årsregnskap og revisorrapport for 2024
4. Behandling av innkomne forslag
5. Valg 

Ad sak 1 Konstituering 
Valg av møteleder: Espen Paus 
Valgt referent/sekretær for årsmøtet: Morten Sandberg
Innkallingen til årsmøtet ble godkjent som utsendt og presentert på klubbens hjemmeside
Antall medlemmer til stede ved møtestart: 9 
Egil Jergan og Bjørn Andersen ble valgt til å underskrive protokollen

Ad sak 2 Årsberetning
Styreleder Espen Paus gjennomgikk innholdet i utsendt årsberetning. 
I forlengelsen av årsberetningen ble det blant uttrykt ønsker om eventuelle kurs og opplæringstiltak i klubbens regi. Flere påpekte at klubben tiltrekker seg nye medlemmer fordi det er et hyggelig sted å spille, praktiserer handicap-premiering mv. Formannen pekte på at man er nær en kapasitetsgrense ved 13 bord og at ytterligere utvidelser vil være krevende å håndtere. 
Årsberetningen ble tatt til orientering uten merknader. 
Årsberetningen vedlegges protokollen.

Ad sak 3 Årsregnskap og revisorrapport for 2024
Kasserer Pål Ulla gikk gjennom årsregnskapet. Klubbens økonomiske situasjon er god. Egenkapitalen ved årets utgang er over 120 000 kroner.
Regnskapet viser et underskudd ordinært driftsresultat på 4122 kroner. Underskuddet har først og fremst sammenheng med at klubben gjennomførte to charity-arrangement til fordel for et barnehjem i Sierra Leone. Underskuddet er uproblematisk sett i sammenheng med klubbens samlede økonomiske situasjon. 
Regnskapet ble godkjent enstemmig uten merknader
Regnskapet vedlegges protokollen

Revisorrapport: 
Grethe Karila’s revisorrapport har som konklusjon at regnskapet er ryddig og kan godkjennes uten merknader. Revisor Grethe Karila var ikke til stede. Revisors rapport ble presentert av møteleder. 
Årsmøtet tok revisors rapport til etterretning uten merknader. 
Revisors rapport vedlegges protokollen. 
Ad sak 4  Behandling av innkomne forslag
Sak 4.1
Forslag fra Pål Ulla om regler for dekking av startavgift for NM-lag, NM-veteraner og NM-kvinner/bi-medlemmer av Departementenes BK .
Forslaget erstatter vedtak om støtte på forrige årsmøte.
Forslaget ble vedtatt med en stemmes overvekt. 
Forslaget vedlegges protokollen som innsendt uten merknader.
Sak 4.2
Forslag fra kasserer Pål Ulla om Kontingent for 2026 samt startavgift på klubbens spillekvelder
I diskusjonen om innholdet i forslaget pekte enkelte medlemmer på at nivået på startkontingent med den siste økningen i startkontingent nå har kommet høyt nok.
Forslaget ble vedtatt som innsendt uten motforslag. 
Forslaget vedlegges protokollen som innsendt uten merknader.

Ad 5. Valg 
Valgkomiteens forslag ble lagt fram av Morten Sandberg i Stig Atle Olsens fravær.  
Valgkomiteens arbeid har vært enkelt. Komiteen fikk informasjon fra styreleder om at alle styremedlemmer og Grethe Karila som revisor var villige til å ta gjenvalg for ett år. Valgkomiteens leder Stig Atle Olsen har vært i kontakt med samtlige styremedlemmer og og revisor om gjenvalg. 
Espen Paus ble enstemmig valgt til styreleder ved særskilt valg.
Pål Ulla ble enstemmig valgt til kasserer ved særskilt valg 
Øvrige styremedlemmer som listet nedenfor ble også enstemmig valgt ved akklamasjon:
Erik Storm, Anne Beate Tangen, Egil Jergan og Hans Petter Wilse
Valg av revisor som foreslått: Grethe Karila 
Til valgkomiteen som foreslått: Stig Atle Olsen (leder) og Morten Sandberg (gjenvalg)


………….						…………..
Egil Jergan						Bjørn Andersen

